Document ID: /roh_data/filtered/fineweb-2-filterrobots_roh.jsonl.gz/49525

Per la famiglia Giger che abitescha a St. Margrethen è la festa da Cuira ina data fixa en il chalender. Els prendan mintg'onn liber aposta per vegnir a Cuira.
Vegnir a la festa da Cuira è per nus in vegnir a chasa.
Iso Huonder e Claudio Tschuor van mintg'onn a la festa da Cuira. Els s'inscuntran mintg'onn cun lur collegas. Tuts che abiteschan en in auter lieu ubain giu la bassa e per ina giada l'onn sa vesan els a Cuira.
Per ina giada l’onn vegnin nus, ina gruppa da collegas, si da la bassa e s'inscuntrain a la festa da Cuira.
Però quai ch'è per ils ins in giudair e per ils auter in stuair. Dunna Maria abitescha amez la citad veglia da Cuira ed ha durant trais dis tut il temp canera. Uschè che ella ha chattà in tric per tuttina pudair durmir la notg: ils 'pamirs' sco protecziun da l’udida.
Jau abitesch amez la citad veglia. Pervi da la canera dorm jau cun 'pamirs'.
Dentant las bleras istorgias n'han ils visitaders betg vulì tradir. Els han tuts ditg che quellas istorgias na sajan betg adattadas per il radio. Dentant sajan quai las istorgias che restian ad els adina en memoria.
RR actualitad 07:00